Catherine De Bolle dwar il-ħidma tal-Europol. Fit-8 ta' Marzu 2018, il-Kunsill ħatar lil Catherine De Bolle mill-Belġju bħala d-Direttur Eżekuttiv li jmiss tal-Europol. Id-Direttur Eżekuttiv tal-Europol jinħatar għal mandat ta' erba' snin, li jista' jiġġedded darba. Id-direttur jissorvelja l-amministrazzjoni tal-Europol u l-ġestjoni tal-persunal tagħha, u huwa responsabbli għat-twettiq tal-kompiti assenjati lilha. Catherine De Bolle ntgħażlet mill-Kunsill minn lista ta' kandidati adattati proposti mill-bord ta' amministrazzjoni tal-Europol. Wara li ntgħażlet, attendiet smigħ fil-kumitat LIBE tal-Parlament Ewropew, li ħareġ opinjoni pożittiva mhux vinkolanti fl-1 ta' Marzu 2018. Catherine De Bolle hija attwalment il-kummissarju ġenerali tal-pulizija federali tal-Belġju. Il-mandat tad-Direttur Eżekuttiv attwali, Rob Wainwright, jiskadi fl-1 ta' Mejju 2018. Ara l-paġna tal-laqgħa